**OZNAM**

**Vážení rodičia!**

Ku dňu 31. 8. 2019 zaniklo členstvo v Rade školy pri MŠ Veľké Kostoľany 3 členkám v zmysle zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 25 ods. 12, písm. e).

Z tohto dôvodu je nutné zvolať doplňujúce voľby do rady školy a zvoliť nových 3 členov - zástupcov za rodičov/zákonných zástupcov, z Vašich radov. **Doplňujúce voľby sa budú konať na Rodičovskom združení, ktoré bude v utorok 17. 9. 2019 o 16,30 hod. v jedálni MŠ.**

Žiadame Vás, aby ste využili právo byť volený a právo voliť a riadili sa nasledujúcimi pokynmi:

* Vyplniť návratku, ktorú obdržíte od triednych učiteliek.
* Vyplnenú a podpísanú návratku odovzdať triednym učiteľkám do piatka 13. 9. 2019.
* Ak máte v MŠ viac detí, voliť a na kandidátnej listine môžete byť len raz.
* Kandidátna listina sa vytvorí len z rodičov/zákonných zástupcov, ktorí vyjadria podpisom záujem stať sa členom rady školy.
* Ďalšie podrobnosti o priebehu volieb Vám budú vysvetlené pred samotným hlasovaním 17. 9. 2019.

**Veríme, že sa volieb do RŠ zúčastníte v čo najväčšom počte .**